Euskal Herria Mendi Erronka

Euskal Herria Mendi Erronka (EHME) 2014an sortutako luzera handiko mendi lasterketa bat da. 67 kilometro ditu, eta 7200 metroko desnibela. Nafarroa Garaiaren ipar-mendebaldean egiten da; izan ere, Leitzan hasten eta bukatzen da, Araizko, Beteluko, Larraungo eta Lekunberriko mendietatik igarota. Mendizaletasuna eta euskara bultzatzeko asmoa du.

 Ibilbidea 
EHME lasterketak 67 bat kilometroko luzera du, eta 7.200 metroko desnibela. Leitzatik hasi eta Aresora joaten da. Ondoren, Arribera iristen da. Arribeko mendietatik barrena Betelu herrira heltzen da. Herri honetatik, San Migel mendilerroa zeharkatuz eta kilometro bertikala eginez, Mugirora iristen da, eta hortik Lekunberrira. Azken herri horretatik falta diren mendi eta toki bitxietatik igaroz, berriro ere Leitzara iristen da. Mendi Erronkako ibilbide guztia edo ia guztia mendiz da.

 Boluntarioak 
Lau boluntario talde aritzen dira antolakuntza lanetan: biltegiko taldea, paella egiten duen taldea, anoa guneetako taldea eta paella banatzen duena.

 Biltegiko taldea 
Talde horretako kideen lana bi zatitan banatzen da: astean zeharrekoa eta egun bat lehenagokoa. Astean zehar motxilak betetzen dituzte, jelak, kamisetak eta abar sartuta; eta egun bat lehenago, plazan korrikalari bakoitzari bere motxila ematen diote.

 Paella egiten duen taldea 
700 korrikalarientzat paella egiten dute. Goizean goiz joaten dira plazara, eta hor aritzen dira lanean azken korrikalaria etorri arte.

 Anoa guneetako taldea 
Talde hau mendian egoten da, eta korrikalariak etortzen direnean eskatzen diotena ematen diete. Bi anoa mota daude: likidoa, eta likidoa eta solidoa. Likidoetan, edaria bakarrik egoten da; eta bestean, berriz, edariaz gain janaria ere egoten da; gominolak, fruitu lehorrak, fruta... Anoa bakoitzak arduradun bat dauka, gauzak ekarri eta eramateko, dena antolatzeko, eta zerbait sobratzen bada plazara eramateko.

 Paella banatzen duen taldea 
Korrikalari guztiak helmugara iristen direnean haiei janaria ematea da taldearen helburua. Hainbeste korrikalari izaten dira, taldeko kideak txandatuz joan behar izaten dira, nekearen nekeaz. Talde honek guztia oso azkar egin behar izaten du, korrikalariek eskatutakoa ahalik eta azkarren ekartzea dute eginkizuna.

 Palmaresa 
 Urtea  Gizonezkoa  Denbora  Emakumezkoa  Denbora 2013   Anjel Arrieta  6:45:51   Leire Agirrezabalaga  8:24:08 2014   Iker Karrera  6:34:11   Leire Fernandez  8:02.36 2015   Daniel Agirre  6:42:54   Elena Calvillo  8:23:02 2016   Julen Martinez de Estibariz  7:03:23   Oihana Kortazar  7:55:02 2017   Álvaro Ramos  6:56:46   Irene Guembe  8:30:41 2018   Raul Macarro  6:59:52   Izaskun Zubizarreta  8:32:38 2019  Ion Azpiroz  6:45:07   Uxue Fraile  8:04:36 2020-2021  ez zen jokatu 2022  Ugaitz Artola  6:56:49   Oihane Perez  8:18:32 2023  Ander Iñarra  6:34:37   Oihana Azkorbebeitia  7:54:59 2024  Ander Iñarra  6:32:15   Mayi Mujika  7:40:08 2025  Asier Rajado  6:52:05   Oihana Azkorbebeitia  8:05:28

 Erreferentziak 

 Kanpo estekak 
 Lasterketaren webgunea

Kategoria:Euskal Herriko mendi lasterketak
Kategoria:Nafarroa Garaiko kirola